NETFLIX-SARJA
Hyvää 200-vuotispäivää Washingtonin Snohomishista, Amerikka.
Tervetuloa Barbara Lee Ellis High Schoolin AV-kerhon kesäkurssille.
Otetaanko uusiksi?
Seattlen viranomaisten mukaan puistoon pitää mennä varhain,
jos haluaa nauttia konsertista ja nähdä sen kunnolla.
Tully Hart KPOC:ltä.
Surkea. Vielä yksi?
Pystyn parempaan. -Tiedätkö filmin hinnan?
Tehdään vain.
No niin.
Hyvää 200:tta synttäriä, Amerikka. Anna mennä, Tully. Vielä yksi.
Se oli odottamaton matka. En tavannut isääni -
mutta tunnen hänen läsnäolonsa ennennäkemättömällä tavalla -
ja tunnen uudenlaista rauhaa.
Mistä pidättekään kiinni,
toivottavasti näkemänne matka -
inspiroi teitä etsimään samaa vapautta.
Emotionaalinen näyte oli Tully Hartin dokumentista -
Hartin asian ydin.
Legendaarisen puheohjelmajuontajan uudesta nettisivusta TullyHart.com -
on tullut oikea ilmiö.
Hänen lähdettyään yllättäen Tyttöjen tuokiosta -
Tully Hart näyttää olevan taas huipulla.
Taas huipullako?
En ikinä lähtenyt. -Keskitytkö siihen?
Hän sanoi sinua ilmiöksi.
Siitä muistankin. Avustajaltani. Se on huomisten juhlien aikataulu.
Niistäkin tulee ilmiö.
Tull, suostuin pikku juhliin. Tilasit ilotulitusproomun.
On itsenäisyyspäivä! Ne ammutaan veden päältä.
Tanssilattia ja DJ? Paljonko tämä maksaa?
Juhlapaikka on sinun. Maksan laskut. -Tämä ei ole juhlapaikka vaan kotini.
Näköalasi on eri mieltä. Haluan juhlia.
Selvitin viimein totuuden isästäni. Oloni on keveä ja onnellinen.
Kuin silloin, kun kainaloihottumani lakkasi.
Kyse ei ole vain itsenäisyyspäivästä vaan vapaudestani.
Olen iloinen puolestasi.
Sait tietää isästäsi, olet vapaa, ja ihottumasi parani.
Otetaan kännit ja juhlitaan, Mularkey.
Pitää hakea Marah Johnnyn luota.
Kutsu Johnny. -En kutsu.
Calvinin vuoksiko?
Ei todellakaan.
Me vain tapailemme. Emme ole edes suudelleet vielä.
Kaikki on kiusallista Johnnyn suhteen. Hänellä on kiire Charlien kanssa.
Ei se haittaa.
Tämä on itsenäisyysjulistukseni. Jatkan matkaani.
En jaksa enää vatvoa Johnnya.
Olen itsenäinen nainen. Teen, mitä tahdon. Hitto, pitää mennä.
Selvä.
Kate, kiva nähdä! -Hei, Charlie.
Hei, äiti.
Teillä on samanlaiset letit.
Näimme sen lehdessä ja halusimme kokeilla. -Tosi hauskaa. Kuin kaksoset!
Otan kamani. -Selvä.
Charlie ja minä teimme töitä ja… -Tulin syömään.
Hän on ainoa ystäväni Seattlessa. -Olen ystäväsi.
Niin oletkin. -Niin minäkin!
Kotonani on itsenäisyyspäiväjuhlat, jos tahdotte tulla.
Sinä ja Johnny voisitte tulla yhdessä tai erikseen. Tulkaa, miten tahdotte.
Ei ole pakko, jos ette halua. -Kuulostaa…
Tai ei. Ilotulitus voi olla liian kovaääninen tai meluisa.
Terapeuttini mukaan minulle on hyväksi käydä tapahtumissa.
Sopii.
Kate Mularkey kutsui minut jonnekin.
Harjoittelijana halusin vain päästä Katen ja Tullyn klikkiin.
Näin muuten hänen dokumenttinsa.
Se oli tosi hyvä!
Minä liikutuin. -Kate tuotti sen.
Aivan. Tully on tosi antelias.
Missä simpukkapuhelimesi on? -Se oli surkea. Isä osti uuden.
Lähetätkö sähköpostia?
Tekstaan Ashleylle. -Mitä se on?
Sillä voi kirjoittaa viestin puhelimesta toiseen.
Mikä maailma.
Minäkään en tiennyt. Se on uutta.
Muistatko, miten innostuimme koputuksesta?
Aivan. Lasten ei tarvitse kestää varattua linjaa.
Tai takaisinsoittoa numerolla tähti-69.
Yäk, äiti! -Se on puhelinjuttu.
Mularkey!
Mennään. -Joo.
Nähdään huomenna.
Kiitos kutsusta. -En malta odottaa.
Hei.
Joo.
Se oli loistoasunto.
Ihan kuin Demi Mooren asunto elokuvassa Treffit Elmossa. Kun muutamme,
ostetaan Billy Idol -muraali, jossa on neonkorvakoru.
Emme osta. Ei siihen tarvitse koskea. Se on täydellinen.
En malta odottaa yhteen muuttoa.
Viimeinkin!
Missä olette olleet?
Johnnylle tuli ripuli.
Minä toin hänet, joten…
Huomenna on viikonloppuankkurin koe-esiintyminen.
Joo. -Keskitytään. Teksti on kamalaa.
Autan sinua. Haen vain hodarit Johnnyn kanssa.
On sudennälkä. -Eikö sinulla ollut ripuli?
Siksi minulla onkin kova nälkä.
Et ole kertonut Tullylle muutosta, vai?
Hän oli hermona koe-esiintymisestä. Kerron sen jälkeen.
No,
kannattaa kertoa siitä, ennen kuin muuttoauto ilmestyy paikalle.
Hyvä on. -Saammeko kaksi?
Miten sinä ja Danny selviätte kilpailusta?
Välttelemällä. Se toimii hyvin.
Tuttu taktiikka.
Hän on miehinen vastineeni, joten hän suuttuu, kun vien hänen unelmatyönsä.
Mutta hän on oudolla tavalla onnellinen puolestani.
Hän taitaa toivoa menestystäni.
Entä jos hän voittaa? -Et sanonut sitä.
Kun saan ankkurin jättipalkkaa, voimme viimein remontoida asunnon.
Haetaan maalausteloja ja haalarit. Siitä tulee kuin elokuvamontaasi.
Joo! Se olisi tosi kivaa.
En malta odottaa. -Aion ostaa auton.
Joo. -Urheilullisen.
Ehkä punaisen.
Katso! Ostin sinulle lahjan. Nyt et tarvitse enää bussia.
Tykkään niistä. -Voit silti mennä sillä joskus.
Auto on sinun. -En halua sitä, Talullah.
Voit antaa minulle kyydin.
Jalkojani särkee.
Vaihda vaatteet! Juhlat alkavat pian.
Laitan nämä.
Ostin uuden mekon. Se sopii omaani.
Pitääkö pukeutua kuin kaksoset? -Letitit tukkasi kuin Charlie.
Huvin vuoksi. -Tämä olisi hauskaa.
Ei. Ashleyllä ja minulla on Evanescencen t-paidat.
Ai, kuin kaksosilla?
Ei vaan faneilla. Konsertti on ensi viikolla.
Mikä konsertti?
Kerroin sinulle siitä. -Et kertonut. Kuka on esiliinana?
Mukana on lukion yläluokkalaisia. -Hyvä yritys, Marah.
Olet pahempi kuin Saddam Hussein!
Tuo on väärä mekko.
Meillä on sinipunavalkoista. -Joo.
Mitä väliä satavuotispaskalla on? Thomas Jefferson oli kusipää.
Varo kieltäsi. -Käy vaihtamassa vaatteet.
Tämä ei ole Amerikka vaan fasistidiktatuuri!
Varmaan kuukautiset. -Niinpä.
Tuo ei ole hauskaa, Sean.
Hei!
Tein perunasalaattia.
Luulin, että hedelmäsalaattia.
Yritin, mutta siitä tuli mössöä.
Anteeksi. Minulla oli perunoita. -Selvä.
Ei se haittaa. Pärjäämme kyllä.
Miten olet voinut sitten…
Ai sen jälkeen, kun me… Tiedäthän?
Aika hyvin. Entä itse?
Tosi hyvin. Oudolla tavalla paremmin. Se oli kivaa.
Niin oli.
Olen aikonut soittaa.
Tiesin, ettei meistä tulisi poika- ja tyttöystävää.
Mutta olen tosi iloinen, että teimme sen kerran.
Niin minäkin.
Tosi iloinen. -Yhä ystäviä?
Ilman muuta. -Hyvä.
Äitini sekoaa.
Ja Eugenelta lentää mällit.
Suukko riittäisi. En voi uskoa, ettei minua ole suudeltu -
ja äiti kohtelee minua kuin nukkea. Tämä päivä edustaa vapautta.
Kutsuitko Bradin? -Hän on tylsä.
Olen nyt uranainen. Pojat ovat häiriöksi.
Julistan virallisesti itsenäisyyteni.
Mihin laitan tämän?
Tunge se… -Minne vain ruokapöydälle.
Et kai pidä tuota juhlissa?
KPOC:n ankkurikoe-esiintyminen, otto yksi.
Tosi jännää! Karvani nousivat pystyyn.
Katso! -Minullakin. En tiedä, ketä kannustaa!
Siis tietysti Tullya. -Tully, kolme, kaksi, yksi.
Kaksi afrikkalaisflamingoa juhli itsenäisyyspäivää -
käyttäen hyväkseen kovia tuulia…
…karatakseen Woodland Parkin eläintarhasta.
Hintelät linnut…
…karkasivat, ennen kuin hoitajat typistivät niiden siivet.
Karkulaiset näki myöhemmin lintubongaaja Birch Bayssä.
Eläinpelastusryhmät lähetettiin…
Tully on tosi hyvä. -Niin on hänkin.
Hän on. -Ei yhtä hyvä kuin Tully.
Linnut palautettiin lintutaloonsa juuri ennen ilotulitusta.
Nauttikaa viikonlopusta vai loppuviikonlopusta?
Nauttikaa loppuviikonlopusta, ja kuten vapaat flamingot…
Nauttikaa loppuviikonlopusta, ja kuten vapaat flamingot,
älkää antako minkään typistää siipiänne.
Danny Diaz KPOC:ltä.
Olen Tully Hart.
Valmis!
PYSÄKÖINTIPALVELU
Hetkinen.
Pieni hetki. -Voin pysäköidä tähän. Olen emäntänä.
Olet Tully Hart. -Niinpä.
Kiva auto. -Eikö olekin?
Mitä teet? -Mikset pukeutunut?
Olen valvonut kokkeja, DJ:itä, pysäköintiä ja tanssilattian asentajia.
Tulin nyt.
Tunnin myöhässä. -Luulin että kaksi.
Mikä tuo auto on? -Se on lahja sinulle.
Miksi ostit minulle auton?
Ostin sen Cloudille. Hän ei halunnut sitä.
En minäkään. -Mikset? Se on loistava.
Autoni nimi on Bertha.
Se on täynnä lommoja ja muistoja. Pidän siitä enkä pelkää naarmuja.
Enkä voi hyväksyä 60 000 taalan lahjaa.
Se maksoi 80 000. -Ei, Tully. Se on hullua.
Yritän tehdä jotain anteliasta,
mutta kaikki luulevat sitä kakkalaatikoksi.
Pitää pukeutua. Olet sekopäinen.
Minne suklaalähde laitetaan? -Onko meillä sellainen?
Siinähän tyttöni on. Siisti paita.
Äiti ei päästä minua konserttiin. -Tiesit sen etukäteen.
Ihan sama.
Ashley sentään tulee tänään.
Kerro! Mikä on suunnitelmasi?
Sitä ei ole.
Tarvitset sellaisen. Jos aiot kertoa tunteistasi…
En halua pelästyttää häntä.
Et tosiaan. Etene hitaasti ja varovasti.
Aivan. Jos olemme kaksin -
ilotulituksen alettua vaikka polulla veden lähellä,
suukko voi vain tapahtua.
Ilotulitukset ovat taianomaisia.
Älä kerro äidille. Siitä tulisi outoa. -Sovittu. Vain meidän kesken.
Unohdin, miten hieno tämä paikka on. Uskomatonta, että asuit täällä ennen.
Tiedän. Tulin illalla töistä ja mietin,
miten uskomaton talo oli ja että elin täällä.
Täysin. Se on tosi perinteinen.
Haluan kertoa, että sain tarjouksen -
kirjoittaa Moskovassa artikkelin Atlanticiin.
Se on mahtavaa! Onnittelut.
Hylkäsin sen.
En sinun takiasi.
Mutten myöskään toisinpäin.
Tykkään olla täällä.
Nautin työnteosta kanssasi ja haluan jatkaa.
Jatketaan kirjan tekoa. Voimme lähettää sivuja toisillemme.
En tarkoita sitä.
Olen tosi avoin nyt, Johnny.
Teemme hienosti yhteistyötä, mutta kyse on selvästi enemmästä.
Olet kokenut kovia, joten en halunnut ahdistella sinua,
mutta näytät voivan paljon paremmin.
Käyt terapiassa, ja sinun ja Katen ero sujuu hyvin.
Niin sujuu.
Se on totta.
En voi kieltää tunteitani sinua kohtaan.
Olen aina tuntenut niin.
Joskus minusta tuntuu, että tunnet samoin.
En tosin aio arvailla. Ei tarvitse vastata nyt.
Ajattele asiaa.
Et voi pysäköidä tähän.
Hei, Kate! Tulimmeko liian varhain?
Ette. Olen itse myöhässä.
Laitoit bikinit tuon… tuon alle.
Luulin näitä allasjuhliksi. Vaihdanko? -Ei tarvitse.
Täällä on allas. Laita, mitä tahdot.
Tänään juhlitaan vapautta.
Tulkaa ja asettukaa taloksi.
Ja rintsikat… Ei rintsikat. Baari pitää valmistella.
Minä menen…
Voi paska! Paska, paska…
Paska on oikein.
Oikeastaan hevonpaska.
Miksi Charlie on puolialasti?
Onko tämä Playboy-kartano? -Toivoin, että ylireagoin.
Johnnylla on otsaa tuoda deitti ex-vaimonsa juhliin.
Eikö?
Oikeastaan kutsuin Charlien itse, mutta pidän hänestä. Ei se haittaa.
Hän on kiva.
En vihaa jotakuta vain,
koska hän mahdollisesti tapailee entistä aviomiestäni.
En välitä. Tykkään vapaudesta.
Vaikutat vapaalta.
Tuo mekko taas…
Sano, että se on hieno. Ostin sen tätä varten.
Pitopalvelun mukaan sataa, joten tämä on katastrofi.
Selvä. Istu.
Rauhoitu.
Sanoit tykkääväsi vapaudesta. Anna sään tapahtua.
Kokoan sinulle asun, josta tulee itsenäisyysjulistuksesi.
Olet… Vau!
Ei ole tervettä huolehtia liikaa.
Olen ok. Alfred E. Neuman.
"Minäkö huolissani?"
Aivan. Saat suukon ilotulituksen aikana, kuten toivot.
Miten tiesit ilotulitusideasta?
Kaikki naiset haluavat suukon ilotulituksen aikana.
Lisa-Karen, haluatko suukon ilotulituksen aikana?
En, mutta kiitos, kun kysyit.
Täällä ollaan.
200-vuotisjuhlissa.
Joo, vau. 200 vuotta Amerikkaa. Se on hullua.
Niin on.
Paska. Anteeksi. -Ei se mitään.
Tyhmä aita.
Näitkö Vapauden junaa, kun se kulki tästä…
Olet tosi hyvä suutelija.
Olen tosi iloinen siitä, että Tully antoi minulle pakit.
Löysin oikean tytön.
Mitä?
Pyysin häntä ulos, ja hän sanoi ei.
Hän käski pyytää sinua.
En olisi pyytänyt mutta olen iloinen, että pyysin.
Olet seksikäs.
En nähnyt sitä ennen mutta näen nyt.
Kiitos.
Päälle voi laittaa murskattuja sipsejä ja leipoa 175 asteessa 20 minuuttia.
Sopii kiireiseen tiistaihin.
Bruce ja minä olemme greippidieetillä. Hän vihaa sitä muttei voi huijata,
koska ei osaa laittaa uunia päälle.
Haen lisää boolia. Haluatko? -En juo.
En minäkään. Vain viikonloppuisin ja viikolla iltakuuden jälkeen.
Hän tarkoitti aamukuutta. -Bunny, olet kamala!
Jouduitko sellaiseen alkoholitapaamiseen vankilassa, Dorothy?
Joo, kun en tehnyt rekkarikilpiä tai veitsiä.
Älä kuuntele häntä. Hän on tuomitseva.
Minä en ole.
Etsin erityisiä dieettipillereitä. Tiedätkö niistä?
Niitä ei saa apteekista. Tunnetko ketään, joka saisi niitä?
En valitettavasti voi auttaa.
Hitto!
Se oli loistavaa.
Olit upea. -En olisi onnistunut ilman sinua.
Se oli tiimityötä.
Olenko sotkuinen? Näytänkö sekstailleeni?
Täysin! -Paitasi on napitettu väärin.
Voi paska.
Häivy täältä. Hae meille drinkit. -Joo.
Tulen muutaman sekunnin päästä.
Joo. -Vältymme toimistojuoruilta.
Hyvä idea.
Odota.
Selvä, hei.
Kippis!
Vietetäänkö Australiassa heinäkuun 4:ttä? -Joo. Sanomme sitä torstaiksi.
Onko ilotulitusta?
Siitä puheen ollen, mennäänkö puistoon varaamaan paikat?
Hyvä idea. Olen ilotulitusfani. Mennään!
Odotan Tullya. Nähdään kohta. -Siistiä. Tuletko nyt, Johnny?
En. Minäkin odotan Tullya.
Selvä. Varaan sinulle paikan. -Selvä.
Sinullekin, Kate.
Älä aloita.
Hän ei välitä olemassaolostani. -Hän lupasi varata paikan.
Minä välitän sinusta. Siksi muutan kanssasi yhteen.
En malta odottaa.
Kerroitko Tullylle? -En vielä. Kerron illalla.
Hyvä, koska allekirjoitimme juuri vuoden vuokrasopimuksen.
En usko, että muutamme sieltä vähään aikaan.
Siellä on kaikki tarvitsemamme.
No, ei kaikkea. Tarvitsemme joskus lisää tilaa.
Ei, siellä on kaksi kylppäriä. Se on dekadentti.
Niin, mutta lapsille.
Huoneita riittää, joten se riittää ensimmäiselle,
mutta kuka haluaa useamman vauvan ullakkohuoneistossa?
Kerrossänkyjen avulla ensimmäiset kaksi onnistuisivat.
Tai tavallisten sänkyjen.
Ei niiden tarvitse olla kerrossänkyjä. Etkö pidä niistä?
Minulla ei ole mitään niitä vastaan, mutta…
Sanoitko ensimmäiset kaksi?
Ajattelin neljää, mutta ei ole pakko.
Kolme sopisi.
Se on maaginen numero, vaikka yksi jääkin aina ulkopuolelle.
Tai kaksi, paitsi jos toinen on kaksoset.
Voisimme antaa yhden pois.
Vai yksi?
Haluat kai sinä yhden?
Emme ole puhuneet siitä, Mularkey.
Luulin sinun tuntevan minut. En halua yhtään lasta.
Sinäkin tunnet minut. Haluan monia lapsia.
Minä haluan äidiksi.
En ajatellut koko asiaa.
En halua naimisiin. Puhuimme siitä.
Lapset ovat eri asia. Kaikki haluavat lopulta…
Eivät kaikki.
Minulla oli kamala lapsuus. En ikinä halua isäksi.
Kate! Siinähän sinä olet.
Haluan näyttää sinulle jotain heti.
Oletko kunnossa?
Olet outo. -Kaikki hyvin. Mitä haluat näyttää?
Miltä tuo näyttää?
Danny tekonauraa Stanin vitsille. -Ei.
Stan tarjoaa Dannylle ankkurin paikkaa.
Tull, kuvittelet vain.
Onnittelut. -Kiitos, Stan.
Hyvä on. He voivat kätellä ja onnitella monesta syystä.
Hemmetti!
Tämä on syvältä.
Jos hän luulee minun luovuttavan, hän on aliarvioinut minut.
On itsenäisyyspäivä. Näytä hänelle! -Joo!
No, se kai siitä sitten.
Niin. Puhuin juuri Dannyn kanssa ankkurin paikasta.
Huomasin sen. Poikien kerho kaveerasi.
Olen pettynyt mutten yllättynyt.
Olet sovinisti, jonka mielikuvitus ei riitä näkemään,
että nainen kelpaa viikonloppuankkuriksi.
Voin lohduttautua sillä, että ilman ennakkoluulojasi ja tissejäni -
olisin saanut paikan.
Sinä sait sen.
Danny luovutti.
Olet KPOC:n uusi viikonloppuankkuri. -Mitä?
Selvä. Kiitos, Stan! Olet mahtava.
Kiitos.
Ja muuten,
anteeksi se koko sovinistijuttu.
Selvä. Kiitos, Stan!
Mularkeyt, te tulitte!
Jee!
-Siinähän sinä olet!
Voi, Bud!
Lopeta. Hei, kulta!
Puhuimme juuri dokumentistasi.
Se oli ihana ja intiimi. Melkoinen suoritus.
Kiitos, olette ihania. -Tosi hyvä.
Niin oli. Tykkäsimme siitä. -Hän itki kovasti. Se oli ihastuttavaa.
Sepä hienoa. -Joo.
Te pojat. Se on kivaa.
On kivaa, että olette täällä rakastuneina miehinä.
Vau, äiti. Rauhoitu. Nämä ovat neljännet treffit.
Viidennet! Minusta tämä on ollut tosi kivaa.
Kaikki hyvin.
Saisinko patrioottiboolia?
Hei vaan. -Hei!
Kivat juhlat. -Kiitos.
Onko sinulla ja Charliella kivaa?
Joo, ihan kivaa.
Jututin Marahia. Hän näytti murjottavan.
Mitä tapahtui?
Ashley ei ole tullut vielä. Marah ei halua puhua siitä.
Selvä.
Vihaan sitä, kun häneen sattuu. Se on pahempaa kuin oma tuskani.
Hän selviää. Joko Ashley tulee ja Marah ilostuu -
tai peitän Ashleyn talon vessapaperiin.
Olet hyvä äiti. -Joo, kysy Marahilta.
Olet ja tiedät sen.
Ja olit hyvä vaimo.
Olisi varmaan pitänyt sanoa näin jo kauan sitten,
ja ehkä tämä johtuu terapiasta,
mutta olen iloinen, että menimme naimisiin ja saimme hänet, vaikka erosimmekin.
En ikinä tule katumaan aviomiehenäsi ja Marahin isänä olemista.
En minäkään.
Katso meitä. Olemme tosi terveitä.
Aika sairasta, vai mitä?
Olemme sairaan terveitä.
Hyvä on.
Hitsi! Varo vähän. Niissä on ruutia.
Älä ole vauva.
Haluatko heittää? -Äiti kielsi.
Tietysti.
Mitä tapahtui? Oletko ok?
En tarvitse hylkiöitäsi. -Mitä tarkoitat?
Tiedän, että hylkäsit Eugenen.
Ei se niin ole. Hän pitää sinusta. -En halua kuulla!
Se oli ensisuudelmani, ja pilasit sen.
Ensisuudelmia on vain yksi.
Kate, älä syytä häntä.
Hän ei tehnyt mitään pojan kanssa. Ei kuten sinä iltana ladossa.
Voitko häipyä hetkeksi?
Mitä tapahtui? -En tiedä yhtään.
Hän harrasti seksiä veljesi kanssa. Yhdyntää.
Ei ole hauskaa.
Mitä se paska oli, ettet muka tarvitse poikia?
"Tämä on itsenäisyysjulistuksemme." Hämäsitkö vain, jotta voit naida veljeäni?
En!
En halua kuulla. Puolustan sinua niiltä, jotka haukkuvat sinua. Sinä valehtelet!
En tiedä, kuka olet, muttet ole ystäväni.
Kate…
Hei, seksikäs.
Näytät siltä, että tarvitset drinkin. Haluatko boolia?
Ei kiitos. Haluatko turpaan?
Söpöä.
Olen kuullut sinusta kaikenlaista.
Hassua. Kuulin sinusta kaikenlaista vaimoltasi.
Vieläkö nivussilsa vaivaa?
Tule mukaani ja… Älä viitsi!
Nipo narttu!
200-vuotisjuhlat ovat vain 200 vuoden välein, vai mitä?
Vain kerran.
Sitä enemmän syytä juhlia.
Olet Tullyn äiti, vai mitä?
Muistutatte toisianne.
Haista home.
Tämä muuttaa kaiken.
Kuin valtava taakka olisi pudonnut harteiltani.
Dokumentin teko oli emotionaalisesti raskasta,
mutta uuden yhteyden saaminen äitiini ja totuuden selvittäminen isästäni…
Se oli sen arvoista. Olen viimeinkin vapaa.
Ei. Isät ja äidit sekoittavat päämme.
Eivät ehkä tahallaan, mutta niin käy. He antavat omat vikansa -
ja lisäävät sekaan vielä ylimääräisiä.
Tosi syvällistä. -Se oli Philip Larkinia.
Opiskelen runoutta Washingtonin yliopistossa.
Saatko vetää pilveä töissä?
Olen ammattilainen.
Sitä paitsi ajan pilvessä paremmin.
Haluatko tämän auton?
En osaa ajaa käsivaihteista.
Auto-parka. Kukaan ei halua sitä.
Cloud! Tule tänne!
Lähden pian. -Mitä?
Me tuskin juttelimme.
Et voi lähteä ennen ilotulitusta. Nämä ovat juhlat!
Näen, mitä teet, Tallulah.
Ai juhlin? -Turrutat itsesi.
Luulit isäsi löytymisen korjaavan kaiken, mutta niin ei käynyt.
Hitto, Cloud. -Minä tajuan.
Oikeasti.
Luulet toipuneesi ja löytäneesi jotain, mikä korjaa kaiken, jotta voit olla vapaa.
Aina kun luulin löytäneeni vastauksen jostain, se ei kestänyt,
koska se ei ole ulkona vaan täällä.
Sinun pitää tehdä työtä täällä.
Säästä minut Tony Robbinsin seminaarilta.
On kiva, että olet Zen-jumalatar, joka ei tarvitse autoa,
mutta vaikka kerroit viimein isästäni,
se ei tarkoita, että saat käyttäytyä kuin äiti.
Et tiedä, mitä olen joutunut kestämään sinun takiasi.
Älä siis luennoi minulle,
kun juhlin viimein vapauttani.
Sopiiko?
Onko kaikki hyvin?
Missä Ashley on?
Hän ei tule.
Hän on toisissa juhlissa uuden poikaystävänsä kanssa.
Voi, kultaseni. Olen pahoillani.
Ihan sama. En välitä.
Tule tänne.
Hei! Miksette ole tanssimassa ja miksi olette surullisia?
Amerikalla on synttärit. -Ashley ei tule.
Hän on poikaystävänsä kanssa. -Paskat hänestä. Hän on kusipää.
Olit liian hyvä hänelle. Ota nämä kilveksi.
Timantti on maapallon vahvinta ainetta.
Tully, ei! -Kyllä!
Miksei? -Niin, miksei?
Hän on lapsi, ja nämä ovat kalliit.
Rauhoitu, hemmetti! Jonkun pitää hyväksyä lahjani.
Joo, äiti. Rauhoitu.
Tulkaa, mennään tanssimaan!
Mennäänkö mukaan? -Ei.
Tule! -Hyvä on.
Kiitos, kun sain tulla juhliin. -Tietysti! Kiva, että sinä ja Johnny…
Voi taivas!
Hitsi, kultaseni! Se oli hullua. Oletko kunnossa?
Voi hitto! Lottie… Charlie, olen pahoillani.
Menetin tasapainoni ja yritin estää sinua putoamasta altaaseen, mutten saanut…
Kate, ei se mitään.
Se oli tosi hassua.
Anteeksi. Olen tosi pahoillani. -Nyt nämä ovat bileet!
Haen sinulle pyyhkeen.
Hyvä on.
Cloud, mennäänkö kotiin? -Mitä? Minne mennään?
Mennään kotiin. -En tarvitse lapsenvahtia.
Olen hyvä äiti, Tully!
Laitoin tämän asun takiasi.
Haarani kutisevat pahasti, koska kangas ei hengitä.
Se on paha juttu.
Paidassa on boolia.
Mitä?
Ota kuva. Se kestää kauemmin.
Mitä?
Mennään kotiin, ole kiltti. -Ilonpilaaja!
Otan tämän mukaan. -Helvetti.
Melkoinen pari.
Horokaksoset. -Turpa kiinni!
Kiitos, Kate. -Minä autan.
Kuulin, että luovutit ankkurikilpailussa.
En voi uskoa, että teit niin takiani. Ei olisi tarvinnut.
Olisin saanut sen itsekin.
Tiedän sen kaikkia muita paremmin.
En tehnyt sitä vuoksesi.
Sain työtarjouksen New Yorkista.
Uusi urheilukanava.
Minulle soitettiin puoli tuntia sitten.
Lähden huomenna.
Niinkö? -Tiedän. Ajattelin takiasi jäämistä.
Meidän takiamme, mutta… -En halua sitä.
Älä huoli. Et ole kauan viikonloppuankkurina.
Hitsi, kiitos. -Sinua odottaa hieno tulevaisuus.
Tully, tämä on sinulle vasta alkua.
Tiedämme sen molemmat.
Minä lähden,
mutta minusta tuntuu, että olet minulle se,
jonka päästin karkuun, Tully Hart.
Oli vain ajan kysymys, milloin puhuisimme lapsista.
Miksi siitä pitää huolehtia nyt?
Olemme rakastuneita ja muutamme yhteen.
Tulevaisuus selviää lopulta.
Emme halua edes samoja asioita.
Et halua naimisiin etkä lapsia, mutta minä haluan.
Enemmän kuin mitään.
Meillä on aikaa selvittää se.
Olemme nuoria. -Selvittää mitä?
Haluan lapsia, miehen ja vakaan kodin.
Sinä haluat seikkailla, olla vapaa -
ja tehdä töitä ympäri maailmaa.
Haluan, että saat haluamasi.
Haluan myös sinut.
Minäkin haluan sinut.
Mutta mitä tapahtuu lopulta?
Luopuuko toinen meistä unelmistaan ja inhoaa toista aina?
Toista voi rakastaa koko sydämestään,
eikä se silti riitä.
Hetkinen…
Jätätkö sinä minut?
Se on helpompaa nyt,
ennen kuin joudumme jakamaan levymme upeassa ullakkohuoneistossamme,
kuten Ally Sheedy ja Judd Nelson elokuvassa Treffit Elmossa.
Niin siinä kävisi.
Emme ole samalla sivulla emmekä edes samassa kirjassa.
Ja…
En voi uskoa, että sanon näin, koska rakastan sinua,
mutta se olisi vaikeampaa myöhemmin.
Tiedät sen.
Se oli tuskallista.
Haittaako, että jätimme Cloudin sohvalle?
Hän sammui eikä aiheuta enempää ongelmia.
Kiitos.
Tietysti.
Kate, se Eugenen juttu… -Mitä väliä?
Hänen hengityksensä haisi kuivalihalta. Kun hän suuteli minua,
hänen kielensä tuntui etanalta.
Emme saa antaa tyhmän pojan tulla väliimme.
Totta.
Se on outoa, mutta vaikka ensisuudelmani ei ollut taianomainen,
tunnen oloni vapaaksi.
Se ei ole enää pakkomielle.
Seuraava suudelmasi on parempi.
Anteeksi, kun pimahdin.
Sinusta ja Seanista tulee loistopari.
Jos menette naimisiin, meistä tulee siskoja.
Ei se ole sellaista. Se oli vain yksi kerta.
Olen iloinen, että se tapahtui.
Minullakin on vapaa olo.
Minä rakastan sinua.
Olemme molemmat vapaita sinkkuja.
Joo.
Tiedätkö mitä?
Tykkään asunnostamme.
Mitä?
Minusta on ihanaa asua kanssasi.
Odotan tässä muiden lähtöä. Ei kai se vie paria tuntia kauempaa?
Ei se haittaa. Tuskin kukaan edes huomasi.
Laitoitko tämän laulun soittolistalle? -Se on vapauslaulumme.
Lähden Charlien kanssa.
Minä tästä menen tuonne.
Anteeksi, kun työnsin Charlien altaaseen.
Ei se mitään. Se oli vahinko.
Oliko?
En ole varma. Halusin osittain tehdä sen.
On pakko myöntää, että olen vihainen terveydestäsi -
ja siitä, että voit jatkaa eteenpäin vapaasti,
koska en itse voi.
Tiedän, että jokaisen eronneen pitää varmaan tehdä niin.
Täytyy olla vahva, kunnes olo muuttuu, mutten osaa teeskennellä ja…
Tiedän, että erollemme on miljoona syytä,
mutten muista niistä nyt yhtään.
Tiedän vain,
että rakastan sinua yhä.
Entä Calvin?
Kuka? Ai, Calvin. En minä… Emme me ole…
Emme oikeastaan.
Tulin tänne pari iltaa sitten -
kertoakseni, että rakastan sinua.
Niinkö?
Olit hänen kanssaan.
Enkä ollut. Yritin vain -
toipua sinusta.
Työnsit hänet uima-altaaseen takiani.
Voi hitto!
Calvin, olen pahoillani! -Ei se mitään, Kate.
Tulin vain kertomaan, että lähden.
Aavistin jotain tällaista.
Olet tosi nätti.
Minä taidan…
Mitä Johnnyn kanssa tapahtui?
Hän vie Charlien kotiin ja kertoo, että me palaamme yhteen.
Oli jo helvetti aikakin!
Tämä vaatii suurta elettä. -Emme tahdo autoa, Tull.
Luulin dokumentin korjaavan minut.
Sen piti olla itsenäisyysjulistukseni.
Aioin vapautua.
Sinä olet vapaa.
Kasvamaan.
Olet keskeneräinen kuten me kaikki.
Itsenäisyys on potaskaa.
Tarvitsemme toisiamme.
Minä tarvitsen sinua.
Minäkin sinua.
Lupaa, että tuemme aina toisiamme.
Minä lupaan.
Voinko jäädä yöksi? -Tietysti.
Tiedätkö,
minusta Marah pitäisi tuosta autosta.
VIIKKOA MYÖHEMMIN
Poistukaa.
Marah! -Herra?
Marah?
Kaksi naista kriittisessä tilassa matkalla Harborview Medicaliin.
Saapumisaika kuusi minuuttia.
Ensiapuryhmä valmiiksi. Potilailla useita vammoja.
Kaulatuet ovat paikoillaan.
Kyse on usean auton kolarista.
Verenpaine on 90/60. Toistan, 90/60.
Pulssi on 130.
Tekstitys: Petri Nauha